Den Vest-Sjællandske Avis, 1820-06-06
Hs. Høihed Prinds Christian af Dannemark og Gemahlinde ere blevne optagne i Arcadiernes Academie; Prindsen erholdt det Navn Biantes Marantonius, og Prindsessen blev tillagt det Navn Telesilla Aggnippen. Disse høie Personer have forladt Rom den 12te Mai og begivet sig til Neapel hvor de agte at tilbringe Sommeren. - Kirkestaten er for nærværende Tid meget usikker for Røvere hvilke nyelig have giort Anfald paa en reisende Russisk General. Da Røverne blive fordrevne fra det Neapolitanske ved bevægelige Colonner af Militaire, saa tage de deres Tilflugt til de pavelige Lande. – Den Spanske Gesandt i Rom, Don Pedro Laquira, har sendt det Document til Madrid, som indeholder den Eed paa Constitutionen hvilken de Spanier have aflagt, som opholde sig i Rom; men han har selv erklæret, at Eden strider imod hans Samvittighed; man har derpaa sendt ham sin Afskeed og tilkiendegivet ham, at han ikke maae komme tilbage til Spanien. Overhovedet tager den nærværende Regiering det meget strængt med alle dem, som erklære sig imod Constitutionen, og Hs. Majestæt har anvendt de Cortes Decret af 10de August 1812, og sit eget Dekret af 26de Marts d. A. paa den forrige Kongelige Consul i Marseille Don Juan Lahora, der som bekiendt i en Skrivelse til Kongen erklærede sig imod Constitutionen, hvorved bemeldte Lahora bliver erklæret for uværdig til at ansees for en Spanier, berøves Ære, Embede, Jndtægter og Forrettigheder, og forvises af Monarchiet. – Den Engelske og Nederlandske Ambassadeur i Madrid har den 10de Mai overleveret Kongen af Spanien egenhændige Skrivelser fra deres respective Souverainer, hvori de ønske Hs. Majestæt til Lykke til det nye af ham antagne Regierings system. – Den Spanske Hoftidende indeholder de Svar, som Regieringerne i Frankerig, England, Sachsen, Baiern, Nederlandene og Schweiz have meddeelt paa Anmeldelsen af Hs. Majestæts Antagelse af Constitutionen. Den Sachsiske Minister Greven af Einstedel siger iblandt andet, at Kongen hans Herre, havde med den største Smerte betragtet de Begivenheder som vare gaaede i Forveien for denne Forholdsregel, og den piinlige Stilling, hvori Regieringen var bleven sat derved; men han havde nu med en aldeles Tilfredshed erfaret de Beviser paa Kiærlighed og Hengivenhed, som Hs. Katholske Majestæt havde erholdet af sit Folk i denne Crisis, og han ønsker at de Forholdsregler, som Hs. Katholske Majestæt har valgt, maae fuldstændig opnaae deres Hensigt. Kongen af Spanien har ladet sin Minister føre Besværing hos den Franske Regiering over de vedvarende og uforsvarlige Udfald, som de Franske Ultrarvinlistiske Journaler tillade sig imod den Spanske Constitution, og mod det Spanske Folks ædle og værdige Forhold. Besværingen grunder sig paa, at de offentlige Blade, Frankerig nu staae under Censur og altsaa under Regieringens Auctoritet. Nu maae de Franske Blade ikke heller optage noget længere. som er til Fornærmelse for Kongen af Spanien og Nationen. Paa den anden Side forbydes mange Spanske Aviser Jndgangen i Frankerig formedelst deres frie Yttringer, ifølge de Berlinske Tidender har Churfyrsten af Hessen befalet, at der ikke maae optages noget i de Aviser som udkomme i hans Stater om den Spanske Revolution og dens Følger, og Redacteurerne for den Casselske og Hannoverske Avis have faaet Ordre til, under Straf af at miste deres Privilegier og anden Revselse, ikke at indrykke nogen Artikel i deres Blade, som angaaer Spanien. Overhovedet har den Churhessiske Overeensur-Commission faaet Ordre til at vaage over, at ingen Skrifter blive trykkede, som indeholde noget derer til Skade for Legitimiteten, og det monarchiske Princip, og at Boghandlerne ikke maae indføre og sælge udenlandske Bøger, som indeholde Daddel over de endnu gieldende Jndretninger og Handlinger af legitime Souverainer. – J Hessen Darmstad har en ganske anden Følelse yttret sig angaaende de Spanske Anliggender; thi man læser i No.